CELEX: 62011CA0284
Language: sk
Date: 2012-07-12 00:00:00
Title: Vec C-284/11: Rozsudok Súdneho dvora (druhá komora) z  12. júla 2012 (návrh na začatie prejudiciálneho konania, ktorý podal Vărchoven administrativen săd — Bulharsko) — EMS-Bălgarija Transpot OOD/Direktor na Direkcija „Obžalvane i upravlenie na izpălnenieto“ Plovdiv (DPH — Smernica 2006/112/ES — Právo na odpočítanie — Prekluzívna lehota na uplatnenie práva na odpočítanie DPH — Zásada efektivity — Odmietnutie práva na odpočítanie DPH — Zásada daňovej neutrality)

22.9.2012   
            
            
               SK
            
            
               Úradný vestník Európskej únie
            
            
               C 287/14
            
         Rozsudok Súdneho dvora (druhá komora) z 12. júla 2012 (návrh na začatie prejudiciálneho konania, ktorý podal Vărchoven administrativen săd — Bulharsko) — EMS-Bălgarija Transpot OOD/Direktor na Direkcija „Obžalvane i upravlenie na izpălnenieto“ Plovdiv
   (Vec C-284/11) (1)
   
   (DPH - Smernica 2006/112/ES - Právo na odpočítanie - Prekluzívna lehota na uplatnenie práva na odpočítanie DPH - Zásada efektivity - Odmietnutie práva na odpočítanie DPH - Zásada daňovej neutrality)
   2012/C 287/24
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Vărchoven administrativen săd
   
      Účastníci konania pred vnútroštátnym súdom
   
   
      Žalobkyňa: EMS-Bălgarija Transport OOD
   
      Žalovaný: Direktor na Direkcija „Obžalvane i upravlenie na izpălnenieto“ Plovdiv
   
      Predmet veci
   
   Návrh na začatie prejudiciálneho konania — Vărchoven administrativen săd — Výklad článkov 179, 180 a 273 smernice Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1) a zásady efektivity v zmysle rozsudku Súdneho dvora v spojených veciach C-95/07 a C-96/07, Ecotrade a i. — Právo na odpočítanie DPH na vstupe — Vnútroštátna právna úprava podrobujúca uplatnenie práva na odpočítanie DPH prekluzívnej lehote troch zdaňovacích období nasledujúcich po zdaňovacom období, v ktorom právo na odpočítanie vzniklo — Odmietnutie práva na odpočítanie DPH z dôvodu nesplnenia povinnosti dobrovoľnej registrácie pre DPH ako nadobúdateľ v rámci Spoločenstva a neuplatnenia práva na odpočítanie v lehote
   
      Výrok rozsudku
   
   
               1.
            
            
               Článok 179 ods. 1 a články 180 a 273 smernice Rady 2006/112/ES z 28. novembra 2006 o spoločnom systéme dane z pridanej hodnoty sa majú vykladať v tom zmysle, že nebránia takej prekluzívnej lehote ohraničujúcej výkon práva na odpočítanie, o akú ide vo veci samej, ak táto lehota neprimerane nesťažuje alebo prakticky neznemožňuje uplatnenie tohto práva. Takéto posúdenie prináleží vnútroštátnemu súdu, ktorý môže predovšetkým zohľadniť neskôr uskutočnené následné predĺženie prekluzívnej lehoty, ako aj dĺžku registračného konania pre daň z pridanej hodnoty, ktoré musí prebehnúť v tej istej lehote, aby bolo možné uplatniť uvedené právo na odpočítanie.
            
         
               2.
            
            
               Zásada daňovej neutrality bráni sankcii v podobe odmietnutia práva na odpočítanie v prípade oneskoreného zaplatenia dane z pridanej hodnoty, ale nebráni zaplateniu úrokov z omeškania pod podmienkou, že táto sankcia je v súlade so zásadou proporcionality, čo prináleží preskúmať vnútroštátnemu súdu.
            
         
      (1)  Ú. v. EÚ C 238, 13.8.2011.